CELEX: 62015CN0497
Language: et
Date: 2015-09-22 00:00:00
Title: Kohtuasi C-497/15: Eelotsusetaotlus, mille on esitanud Szegedi Közigazgatási és Munkaügyi Bíróság (Ungari) 22. septembril 2015 – Euro-Team kft. versus Budapest Rendőrfőkapitánya

25.1.2016   
            
            
               ET
            
            
               Euroopa Liidu Teataja
            
            
               C 27/3
            
         Eelotsusetaotlus, mille on esitanud Szegedi Közigazgatási és Munkaügyi Bíróság (Ungari) 22. septembril 2015 – Euro-Team kft. versus Budapest Rendőrfőkapitánya
   (Kohtuasi C-497/15)
   (2016/C 027/04)
   Kohtumenetluse keel: ungari
   
      Eelotsusetaotluse esitanud kohus
   
   Szegedi Közigazgatási és Munkaügyi Bíróság
   
      Põhikohtuasja pooled
   
   
      Kaebaja: Euro-Team kft.
   
      Vastustaja: Budapest Rendőrfőkapitánya
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 17. juuni 1999. aasta direktiivi 1999/62/EÜ (1) raskete kaubaveokite maksustamise kohta teatavate infrastruktuuride kasutamise eest (edaspidi „Eurovignette'i direktiiv”) artiklis 9a esitatud proportsionaalsuse nõuet tuleb tõlgendada selliselt, et sellega on vastuolus selline sanktsioonide süsteem, nagu on kehtestatud valitsuse määruse nr 410/2007. (XII. 29.), mis käsitleb liiklusnõuete rikkumisi, mille eest võib määrata trahvi, liiklusnõuete rikkumise eest määratavate trahvide summat, liiklusnõuete kohaldamise korda ning kontrolli käigus koostöö tegemise tingimusi (a közigazgatási bírsággal sújtandó közlekedési szabályszegések köréről, az e tevékenységekre vonatkozó rendelkezések megsértése esetén kiszabható bírságok összegéről, felhasználásának rendjéről és az ellenőrzésben történő közreműködés feltételeiről szóló 410/2007. (XII. 29.) Korm. rendelet) (edaspidi „trahvimäärus”), 9. lisas, mis näeb ette maksukohustusliku teelõigu kasutamise pileti soetamisega seotud nõuete rikkumise eest kindla suurusega trahvi määramise, olenemata rikkumise raskusest?
            
         
               2.
            
            
               Kas trahvimääruse 9. lisas kindlaks määratud halduskorras määratav trahv vastab Eurovignette'i direktiivi artiklis 9a sätestatud nõudele, et liikmesriigi õiguses kehtestatud karistused peavad olema tõhusad, proportsionaalsed ja hoiatavad?
            
         
               3.
            
            
               Kas Eurovignette'i direktiivi artiklis 9a esitatud proportsionaalsuse nõuet tuleb tõlgendada nii, et sellega on vastuolus ühelt poolt selline sanktsioonide süsteem, nagu on käsitletud põhikohtuasjas ja milles nähakse ette õigusrikkujate objektiivne vastutus, ning teiselt poolt selle süsteemiga ette nähtud sanktsioonide raskus?
            
         
      (1)  Euroopa Parlamendi ja nõukogu 17. juuni 1999. aasta direktiiv 1999/62/EÜ raskete kaubaveokite maksustamise kohta teatavate infrastruktuuride kasutamise eest (ELT L 187, lk 42, ELT eriväljaanne 07/004, lk 372).